Ágætu veiðimenn : Einn þáttur í vöktun rjúpnastofnsins er mæling á aldurshlutföllum á veiðitíma . Þótt hópurinn sé sæmilega stór þá dugir þetta ekki til að ná lágmarkssýnastærð úr hverjum landshluta þau ár þegar lítið er veitt líkt og reyndin var 2012 og virðist ætla að verða í ár . Þegar þessi orð eru rituð þá lítur gagnataflan út svona : Markmiðið er að ná helst um 400 fuglum til greiningar úr hverjum landshluta . Ég er kominn með gott sýni fyrir Norðausturland og Austurland en minna í öðrum landshlutum . Þess vegna leita ég nú til félaga í SKOTVÍS og bið alla góða menn sem eftir eiga að gera að sínum rjúpum að halda öðrum vængnum eftir og senda á undirritaðan ásamt með upplýsingum um nafn veiðimann og veiðistað ( nægir að nefna sveit og eða landshluta ) . Ef menn kjósa þá er hægt er að senda vængina með Íslandspósti á kostnað þess er við sendingunni tekur . Með bestu kveðju og óskum um gleðileg Jól , Ólafur K. NielsenNáttúrufræðistofnun ÍslandsUrriðaholtsstræti 6 - 8 Pósthólf 125212 Garðabær